#

# ประกาศกระทรวงการคลัง

## เรื่อง ขยายกำหนดเวลาการยื่นรายการและชำระภาษีอากรหรือนำส่งภาษีให้แก่

##  ผู้มีหน้าที่เสียภาษีหรือนำส่งภาษีในท้องที่ที่เกิดภัยพิบัติ (ฉบับที่ ๘)

 โดยที่ได้เกิดภัยพิบัติอุทกภัยในท้องที่อำเภอฟากท่า จังหวัดอุตรดิตถ์ เป็นเหตุให้ผู้มีหน้าที่เสียภาษีหรือนำส่งภาษีในท้องที่ไม่อาจประกอบกิจการได้ตามปกติ และไม่สามารถยื่นรายการและชำระภาษีอากรหรือนำส่งภาษีภายในกำหนดเวลาที่ประมวลรัษฎากรกำหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนำส่งภาษีในท้องที่ที่ได้รับผลกระทบจากเหตุภัยพิบัติไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอำนาจตามมาตรา ๓ อัฏฐ วรรคสอง แห่งประมวลรัษฎากร อนุมัติให้ขยายกำหนดเวลาการยื่นรายการและชำระภาษีอากรหรือนำส่งภาษีตามประมวลรัษฎากร ให้แก่
ผู้มีหน้าที่เสียภาษีหรือนำส่งภาษีในท้องที่ที่ได้รับผลกระทบจากเหตุภัยพิบัติ ดังต่อไปนี้

 ข้อ ๑ ให้ขยายกำหนดเวลาการยื่นรายการและชำระภาษีอากรหรือนำส่งภาษีให้แก่ผู้มีหน้าที่เสียภาษีหรือนำส่งภาษีในท้องที่สำนักงานสรรพากรพื้นที่สาขาฟากท่า ซึ่งอยู่ในท้องที่ความรับผิดชอบของสำนักงานสรรพากรพื้นที่อุตรดิตถ์ สำนักงานสรรพากรภาค ๗ ดังนี้

๑.๑ ให้ขยายกำหนดเวลาการยื่นรายการและนำส่งภาษีตามมาตรา ๓ เตรส มาตรา ๕๒ มาตรา ๕๙ มาตรา ๖๙ ทวิ มาตรา ๗๐ มาตรา ๗๐ ทวิ มาตรา ๘๓/๕ มาตรา ๘๓/๖ และมาตรา ๘๓/๗ แห่งประมวลรัษฎากร สำหรับกรณีที่จะต้องยื่นรายการและนำส่งภาษีสำหรับเดือนภาษีกันยายน พ.ศ. ๒๕๖๖ ที่จะต้องยื่นรายการและนำส่งภาษีภายในวันที่ ๙ ตุลาคม พ.ศ. ๒๕๖๖ ออกไปเป็นภายในวันที่ ๑๕ พฤศจิกายน พ.ศ. ๒๕๖๖

๑.๒ ให้ขยายกำหนดเวลาการยื่นรายการและชำระภาษีตามมาตรา ๕๖ ทวิ แห่งประมวลรัษฎากร สำหรับกรณีที่จะต้องยื่นรายการและชำระภาษีภายในวันที่ ๙ ตุลาคม พ.ศ. ๒๕๖๖ ออกไปเป็นภายในวันที่ ๑๕ พฤศจิกายน พ.ศ. ๒๕๖๖

๑.๓ ให้ขยายกำหนดเวลาการยื่นรายการและชำระภาษีสำหรับบริษัทหรือห้างหุ้นส่วนนิติบุคคลตามมาตรา ๖๗ ทวิ มาตรา ๖๘ และมาตรา ๖๙ แห่งประมวลรัษฎากร สำหรับกรณีที่จะต้องยื่นรายการและชำระภาษีภายในวันที่ ๙ ตุลาคม พ.ศ. ๒๕๖๖ ออกไปเป็นภายในวันที่ ๑๕ พฤศจิกายน
พ.ศ. ๒๕๖๖

๑.๔ ให้ขยายกำหนดเวลาการยื่นรายการและชำระภาษีมูลค่าเพิ่มตามมาตรา ๘๓ แห่งประมวลรัษฎากร และภาษีธุรกิจเฉพาะตามมาตรา ๙๑/๑๐ แห่งประมวลรัษฎากร ทั้งนี้ ไม่รวมถึงการยื่นรายการและชำระภาษีธุรกิจเฉพาะ สำหรับการขายอสังหาริมทรัพย์เป็นทางค้าหรือหากำไรไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา ๙๑/๒ (๖) แห่งประมวลรัษฎากร สำหรับเดือนภาษี

/ กันยายน ...

กันยายน พ.ศ. ๒๕๖๖ ที่จะต้องยื่นรายการและชำระภาษีมูลค่าเพิ่มและภาษีธุรกิจเฉพาะภายในวันที่ ๑๕ ตุลาคม พ.ศ. ๒๕๖๖ ออกไปเป็นภายในวันที่ ๑๕ พฤศจิกายน พ.ศ. ๒๕๖๖

๑.๕ ให้ขยายกำหนดเวลาการขอเสียอากรแสตมป์เป็นตัวเงิน ตามมาตรา ๑๐๓ (๓) แห่งประมวลรัษฎากร สำหรับกรณีที่จะต้องเสียอากรตั้งแต่วันที่ ๙ ตุลาคม พ.ศ. ๒๕๖๖ ถึงวันที่ ๓๑ ตุลาคม พ.ศ. ๒๕๖๖ ออกไปเป็นภายในวันที่ ๑๕ พฤศจิกายน พ.ศ. ๒๕๖๖

 ข้อ ๒ แบบแสดงรายการภาษีที่ผู้มีหน้าที่เสียภาษีหรือนำส่งภาษีได้รับการขยายกำหนดเวลา
การยื่นรายการและชำระภาษีอากรหรือนำส่งภาษี มีดังนี้

๒.๑ ภาษีเงินได้หัก ณ ที่จ่าย ตามแบบ ภ.ง.ด.๑ ภ.ง.ด.๒ ภ.ง.ด.๓ ภ.ง.ด.๕๓ และ ภ.ง.ด.๕๔

๒.๒ ภาษีเงินได้บุคคลธรรมดา ตามแบบ ภ.ง.ด.๙๔

๒.๓ ภาษีเงินได้นิติบุคคล ตามแบบ ภ.ง.ด.๕๐ และ ภ.ง.ด.๕๑

๒.๔ ภาษีมูลค่าเพิ่ม ตามแบบ ภ.พ.๓๐ และ ภ.พ.๓๖

๒.๕ ภาษีธุรกิจเฉพาะ ตามแบบ ภ.ธ.๔๐

๒.๖ อากรแสตมป์ ตามแบบ อ.ส.๔ อ.ส.๔ก และ อ.ส.๔ข

 ประกาศ ณ วันที่  ๒๒  พฤศจิกายน พ.ศ. ๒๕๖๖

 เศรษฐา ทวีสิน

 (นายเศรษฐา ทวีสิน)

 รัฐมนตรีว่าการกระทรวงการคลัง